Tîm pêl-droed cenedlaethol Serbia

Mae Tîm pêl-droed cenedlaethol Serbia (Serbeg: Fudbalska reprezentacija Srbije; Yr Wyddor Gyrilig: Фудбалска репрезентација Србије) yn cynrychioli Serbia yn y byd pêl-droed ac maent yn dod o dan reolaeth Ffederasiwn Pêl-droed Serbia (Serbeg: Fudbalski savez Srbije; Yr Wyddor Gyrilig: Фудбалски савез Србије) (FSS), corff llywodraethol y gamp yn y wlad. Mae'r FSS yn aelodau o gonffederasiwn Pêl-droed Ewrop (UEFA).

Mae FIFA ac UEFA yn ystyried tîm cenedlaethol Serbia fel olynwyr uniongyrchol timau Iwgoslafia a Serbia a Montenegro.

Chwaraeodd Iwgoslafia yn rowndiau terfynol Cwpan y Byd naw o weithiau, gyda Serbia a Montenegro yn cyrraedd rowndiau terfynol 2006 a Serbia yn cyrraedd rowndiau terfynol 2010. Gorffenoodd Iwgoslafia yn ail ym Mhencampwriaethau Ewrop 1960 a 1968 yn ogystal â chipio'r fedal aur yng Ngemau Olympaidd Rhufain 1960.

Cyfeiriadau

Categori:Pêl-droed yn Ewrop
Categori:Pêl-droed yn Serbia
Serbia